runetrust/blame-folketinget-dk huggingface dataset:
Pernille Rosenkrantz-Theil (EL), 2004-12-14:
Det, der bare interesserer mig at følge op på, er, hvad finansministeren har tænkt sig at gøre for de 800.000, for i første omgang kunne finansministeren ikke levere ét eneste svar på, hvordan finansministeren og regeringen havde tænkt sig at skabe bare 60.000 arbejdspladser.
Kristian Thulesen Dahl (DF), 2014-12-16:
Det er for at glæde mig over, at der jo igennem spørgetimerne er udviklet en slags enighed om, at 2.000 kr. er rigtig mange penge og er det, uanset om man tager udgangspunkt i, hvad folk har til sig selv efter arbejde, eller det er til sko, eller hvad der har været henvist til.
Margrete Auken (SF), 2004-03-26:
Men så vil jeg lige sige med hensyn til ensretningerne, også til hr. Karsten Nonbo: Vi gør det jo masser af steder. Der er jo masser af steder i København, hvor det er tilladt at køre imod ensretningen, og det er ikke sådan, at vi med justitsministerens absurde udtryk »sender en hær af gamle og børn ned mod vildtkørende bilister« i ensrettede gader.
Anne Baastrup (SF), 1999-03-04:
Så til slut til spørgsmålet om SF's holdning til vedtagelserne: Jeg er enig med de partier, der siger, at det er meget vanskeligt at se forskel på forslagene til vedtagelse, men jeg skal kort - og nu er den røde lampe der - meddele, at SF stemmer for den af Socialdemokratiet og De Radikale fremsatte vedtagelse og undlader at stemme til Kristeligt Folkepartis.
Line Barfod (EL), 2005-04-26:
Det glæder mig da, at det er lykkedes at få diskussionen om indholdet og kvaliteten i ældreplejen så højt op, at regeringen nu er nødt til at gøre et eller andet, og det kan man så håbe at der trods alt kommer nogle gode forsøgsprojek ter ud af, som kan flytte fokus til noget andet end bare stregkoderne.
Poul Nyrup Rasmussen (S), 2000-05-17:
Med mit kendskab til Det Økonomiske Råds model synes jeg man skal interessere sig meget for, inden man tager de økonomiske vismænds rapport alt for meget til indtægt for sit standpunkt, idet den faktisk også indebærer en lønudvikling, som jeg ikke tror den danske befolkning vil være tjent med, såfremt den vælger at stå udenfor.
Carolina Magdalene Maier (ALT), 2016-11-24:
Det er ikke i alles interesse, at den studerende vælger den rigtige uddannelse første gang; det er i alles interesse, at den studerende får lov til at vælge den uddannelse, som vedkommende brænder for, den uddannelse, som vedkommende vil gå ud og skabe en bedre verden og forandre verden med på de områder, hvor vedkommende brænder for at forandre verden.
Karsten Lauritzen (V), 2017-10-25:
Jeg er som skatteminister utrolig glad for, at regeringen og Dansk Folkeparti med aftalen om omlægning af bilafgifterne, som blev indgået den 21. september i sidste måned, er blevet enige om en omlægning af bilafgifterne, der jo nedsætter registreringsafgiften og tilskynder til mere trafiksikre biler.
Line Barfod (EL), 2005-11-16:
Igen er det ikke dem, som selv er kommet på starthjælp, som selv er kommet på den nedsatte kontanthjælp osv., der måske griber til terror, men det kan være med til at skabe grobund for, at der er en opbakning til, at nogle kan finde på at begå den slags vanvittige ting.
Lars Løkke Rasmussen (V), 2018-10-04:
Fru Britt Bager har mødt så mange, at hun ikke længere kan huske, hvem der er Benny Engelbrecht, og hvem der er Morten Bødskov, men der er sendt en fin brugervejledning ud, kan jeg se, på de sociale medier, så den fejl kommer aldrig til at ske igen.
Poul Erik Christensen (RV), 2007-03-02:
Nogle gange opnår trafikprojekter af denne kaliber sin egen inerti, hvor processen bliver så tung og selvbekræftende, at det er næsten umuligt at ændre indlysende mangler, fordi man med vold og magt vil gennemføre projektet i forhold til en bestemt tidsplan og et bestemt politisk kompromis.
Joy Mogensen (S), 2020-02-05:
Og det er, fordi det er noget, man har taget ansvaret for lokalt, og fordi der nationalt er blevet udstukket nogle overordnede rammer – det kan jeg betrygge ordføreren med at jeg heller ikke er bleg for – men også med en følsomhed fra det nationale niveau for, at nogle ting skal mennesker kunne snakke sammen om i det nære.
Özlem Sara Cekic (SF), 2011-11-25:
Når man selv får en hyre på over 600.000 kr. om året, når man har frikort til Tivoli, til Zoologisk Have, til DSB og til metroen, er det klart, at det er svært at forholde sig til, at der er mennesker, der faktisk ikke har råd til at tage deres børn med i Tivoli.
Inger Støjberg (V), 2010-02-10:
Derudover er jeg fuldstændig enig med både hr. Torben Hansen og hr. Leif Lahn Jensen, og jeg fornemmer, at de to herrer også er enige med hinanden – og det skulle heller ikke undre mig så meget, i og med at de er fra et og samme parti – i, at det er helt afgørende, at vi gør, hvad vi kan, for at få de unge i gang med at tage en uddannelse, for det er nu engang den bedste vaccine mod ledighed.
Søren Søndergaard (EL), 2003-05-14:
Derfor synes jeg da, at det er vigtigt at få en klar melding på nuværende tidspunkt: Har den færøske lagmand over for forsvarsministeren på noget plan, bare på et minimy plan, givet udtryk for en accept af, at denne her lovgivning blev sat i kraft på Færøerne?
Ole Stavad (S), 2000-03-21:
Hr. Jensby kan prøve at forestille sig, at det ikke havde været politifolk, der havde været ude at udføre en opgave, som vi begge er enige om er flot, som vi er glade for, og som der er grund til at rose, men at det havde været en almindelig - og det er ikke negativt ment - bureaukrat, der havde været ude at løse en opgave og var sendt af sted med sin fulde normale danske løn og et tillæg på 11.000 kr. om måneden oveni.
Tom Behnke (FP), 1997-12-11:
I modsætning til Venstre og De Konservative vil jeg da godt som praktisk bruger af det her system sige, at det faktisk er en ganske fortrinlig ordning, at man har stelnummer på cykler. Alt andet lige er det jo nemmere at efterlyse en cykel, hvis man har et stelnummer, i betragtning af at mange af de kendte cykelmærker jo produceres i både 1.000, 5.000 eller måske endda 10.000 eksemplarer.
Aki-Matilda Høegh-Dam (SIU), 2023-03-30:
En af de væsentligste ændringer i lovforslaget er et styrket fokus på det psykiske arbejdsmiljø, og vi mener jo, at det er et kritisk område, der kræver mere opmærksomhed, især i lyset af den arbejdsrelaterede vold uden for arbejdstiden.
Anne Baastrup (SF), 2005-11-09:
Men når man har det regionale udvalg, der i hvert fald ifølge formålsbestemmelsen skal have den ambition at sørge for, at også udkantsområderne kommer med, er det jo vigtigt, at indenrigsministeren, som jeg går ud fra er en central person i udvalget, rent faktisk ved, at der er problemer med nogle af de andre ministerier, så man, næste gang man diskuterer, også sikrer, at der faktisk er mulighed for at løfte i flok, så uddannelsesniveauet også bliver sat op i udkantsområderne.
Ulla Tørnæs (V), 2010-11-16:
Det er selvfølgelig en kritik, som ministeren klart afviser, og jeg vil også klart afvise den kritik, det faktisk, synes jeg, nedladende syn på arbejdsgivernes måde at tilrettelægge deres arbejde på, for jeg er helt overbevist om, at en arbejdsgiver til enhver tid vil vælge den mest kvalificerede til at udføre opgaven.
Per Clausen (EL), 2007-05-24:
Spørgsmålet er selvfølgelig, om det er udtryk for, at Socialdemokraterne er blevet støtteparti for regeringspartierne, sådan at Socialdemokraterne på de ganske få områder, hvor Dansk Folkeparti viser lidt mod og tør trodse regeringen, automatisk træder til som støtteparti.
Dan Jørgensen (S), 2015-02-24:
Afslutningsvis vil jeg sige, at jeg tror på, at lovforslaget vil fremtidssikre fondene, så de kan fortsætte med at bidrage til arbejdspladser, vækst og udvikling i fødevareerhvervet, vel at mærke på en langsigtet, bæredygtig måde.
Jan E. Jørgensen (V), 2023-11-10:
Og jeg er helt med på, at selvfølgelig betaler de skatter og afgifter i forvejen, men de betaler ikke retransmissionssafgift osv., som dem, der leverer flow-tv, gør, og eftersom antallet af kunder, der har flow-tv, falder, er der altså en indtægtskilde for dansk film- og serieproduktion, der falder bort.
Henrik Dam Kristensen (S), 2000-03-22:
Så bliver jeg nødt til at sige endnu en gang, selv om det måske kan være lidt træls, at projektet, som regeringen satte sig i spidsen for i begyndelsen af perioden, nemlig at alt for mange børn og dermed deres forældre var i en urimelig situation, nu er nået til noget helt anderledes.
Karina Lorentzen Dehnhardt (SF), 2023-01-26:
Og så vil jeg sige, at jeg måske også synes, at der er nogle ting, som jeg rigtig gerne vil have styr på først og fremmest, og det er bl.a. offentlighedsloven, som jo er noget af det, der gør, at en siddende minister inden for sit ressort i hvert fald kan holde på nogle oplysninger under henvisning til offentlighedsloven, og der synes jeg virkelig, at vi har brug for, at vi får en bedre offentlighedslov, som skaber meget mere åbenhed, ikke kun om en, som har været minister, men også for den til enhver tid siddende ressortminister.
Yvonne Herløv Andersen (CD), 2001-05-07:
Jeg synes, det er utrolig usædvanligt, at en minister ikke føler sig forpligtet af en aftale, der er indgået, det kan jeg ikke forstå, og så forventer, at de samme aftaleparter skal komme igen næste år og sige: Jeg skal lige huske dig på, at vi faktisk har en aftale fra sidste år, og nu skal du høre, nu får du så den støtte fra os.
Connie Hedegaard (KF), 2009-11-06:
Allerførst vil jeg sige, at jeg synes, vi har grund til at glæde os over en rigtig god og konstruktiv debat, også en debat, hvor der fra alle sider jo har været udtrykt meget stor anerkendelse af, at Færøerne er kommet langt med sin konkrete klimaplan frem mod 2020 – jeg forstod, at den tidligere i den her uge har været til første behandling – og der er jo også et udtrykt håb om, at Grønland tilsvarende kan komme op med et mål.
Elisabeth Arnold (RV), 2004-01-15:
Det er uforståeligt for folk, at det er sådan, og det bliver værre og værre, jo bedre samfærdselsmidlerne udvikler sig og jo mere kommunikation, der foregår. Den lange, lange række af dispensationer giver mange anledninger til uklarheder, og det fremgår også helt tydeligt af lovforslagets bemærkninger.
Marianne Jelved (RV), 2002-05-30:
Det ærgrer mig lidt, at statsministeren ikke har noteret det for meget lang tid siden, for det er faktisk noget, vi har talt om i 1 år. Så sent som i august måned sidste år fremlagde vi principper for en ændring af arbejdsmarkedspolitikken, som på lange stræk svarer til dem, beskæftigelsesministeren har lagt frem.
Elsebeth Gerner Nielsen (RV), 1997-11-26:
Der bliver heller ikke tale om en total afskaffelse af ph.d.-stipendier under SU-loven, da 4 + 4-ordningen ikke er omfattet af lønaftalen, ligesom studerende der ønsker at tage en forskergrad, inden de færdiggør deres kandidatgrad, stadig vil høre under SU-loven.
Inge-Lene Ebdrup (V), 2004-11-16:
Det betyder, at det er naturligt, at man fra offentligt hold, når man vil løse problemer af den her karakter – hvilket jeg synes er meget rimeligt at man begynder at tage fat i i forhold til ghettoproblemer – må tåle, at man er underlagt muligheden for, at der kan ske ændringer i forudsætningerne.
Frank Dahlgaard (UP), 2000-01-20:
Midt i 1980'erne kom AKF, Amtskommunernes og Kommunernes Forskningsinstitut, med en serie hæfter, der gjorde rede for, hvor det kunne være hensigtsmæssigt at indføre brugerbetaling, og det til overraskelse mest oplagte område, som AKF-forskerne pegede på, var folkeskolen.
Jakob Sølvhøj (EL), 2019-03-12:
Vi synes, at det havde været bedre, når man nu vil anvende penge på su'en, hvis man havde anvendt pengene f.eks. på fradrag for udgifter til undervisningsmaterialer eller rabatordninger på transport, sådan som bl.a. Danske Studerendes Fællesråd har været inde på.
Line Barfod (EL), 2006-04-28:
Jamen så kommer vi jo et stykke vej, hvis vi kan sætte os ned i Retsudvalget og se på forskellige områder og, som fru Birthe Rønn Hornbech har sagt på grundlovsområdet, samle noget ammunition sammen til, at vi så på et tidspunkt kan få en større tværgående kortlægning.
Martin Henriksen (DF), 2014-02-18:
Der mener vi i Dansk Folkeparti, at når nu et demokratisk flertal i Folketinget har besluttet sig for, at den mulighed skal være der, og når vi har et retsforbehold, som ud over at gælde retspolitikken jo også gælder i hvert fald dele af udlændingepolitikken, så er det af principielle grunde ikke er ikke et område, som EU bør blande sig i.
Peter Skaarup (DF), 1998-06-17:
, det gælder både pinsepakke, integrationspakke og andre ting, som i øvrigt interesserer de to partier meget, og derfor kunne jeg godt tænke mig at spørge, om regeringen og indenrigsministeren vil uddybe yderligere, om man vil kontakte også Dansk Folkeparti i forbindelse med de her ting, som ligger os meget på sinde, eller om det er forbeholdt et vist antal partier, som hver eneste gang skal spørges om alting her i Folketinget? Hermed sluttede spørgsmålet.
Stinus Lindgreen (RV), 2024-11-12:
Jeg vil mene, at der både er gode og dårlige ting at sige om sociale medier og brugen af teknologi, som vi diskuterer her i dag – og det var ikke for at lægge ord i munden på forslagsstilleren her; jeg ved godt, at forslagsstilleren også ser nuancer i det her spørgsmål.
Lars-Emil Johansen (SIU), 2008-12-10:
Det er simpelt hen for grotesk, hvis vi nu, netop hvor vi står på tærsklen til et industrielt gennembrud og en økonomisk fremtid, vi alle har drømt om, skal stoppes af krav, der kan være rimelige nok over for de lande, der allerede har, hvad de skal have, men som er fuldstændig urimelige over for os andre.
Simon Emil Ammitzbøll (LA), 2015-02-26:
Så jeg synes, det er fint, at vi kan være uenige om, om cannabis, hash, skal være lovligt eller ej – det tror jeg ikke vi når frem til en enighed om i dag, og det er jo fair nok, at der kan være forskellige synspunkter – men jeg har meget svært ved at forstå, hvorfor man synes, at der skal være en ekstra straf i færdselsloven i de tilfælde, hvor man ikke udgør en fare for trafikken.
Hans Kristian Skibby (DF), 2010-04-16:
Men jeg kan da oplyse om, at det i hvert fald ikke er utysk, for hvis man tager lige syd for grænsen ned til Otto Duborg, så er der faktisk nogle regler om valg af borgmestre, hvor man har mulighed for at gennemføre direkte valg af borgmestre i kommunerne.
Erik Larsen (V), 2001-04-03:
Jeg vil gerne sige, at en af de ting, der efter vores opfattelse vil styrke kvaliteten på det her område, vil være at give de ældre valgfrihed mellem plejehjem, kommunalt som privat drevne, og mellem den ene kommune og den anden kommune, så man har et reelt frit valg og har mulighed for at flytte.
Aage Frandsen (SF), 2002-11-15:
Er det en del af en aftale med Dansk Folkeparti omkring finansloven, at de penge, som mistes her på grund af mindre provenu, er finansieret af noget af det, Dansk Folkeparti skaffer, eller er det noget, som man skal tage stilling til, eller hvordan ligger det i den forbindelse?
Kim Andersen (V), 2011-05-24:
Hvis det var sådan, at hr. Simon Emil Ammitzbøll seriøst kunne fortælle mig, hvor det er, at retssikkerheden er blevet trådt under fode, hvor det er, at forsamlingsfriheden for borgerne er blevet knægtet osv. osv., så ville jeg være meget, meget lydhør, og så ville jeg være med til, at vi med det samme fik det seriøst, juridisk undersøgt.
Ulla Tørnæs (V), 2003-12-02:
Ændringer i den såkaldte negativliste, dvs. bestemmelser om, hvilke uddannelser der ikke udbydes med skolepraktik, har altid været administreret sådan, at ændringerne kunne få betydning for elever, der endnu ikke har afsluttet et grundforløb, men ikke for elever, der har afsluttet et grundforløb.
Kristian Thulesen Dahl (DF), 2004-11-30:
Vores råd er da, at når man laver et skattestop, og man definerer det meget klart selv, og man i virkeligheden laver en aftale med kommunerne, der siger, at skattestoppet gælder, så skal der da noget til for at argumentere for, at så er det o.k. med en skattestigning alligevel.
Lars Aslan Rasmussen (S), 2018-01-12:
Altså, mener Alternativet stadig væk, som Uffe Elbæk har sagt, at vi sagtens kan tage 10.000 flere oven i de tusindvis, vi allerede har taget for ganske nylig – der kommer også nogle fra familiesammenføring – uden at det giver nogen problemer?
Holger K. Nielsen (SF), 2016-01-28:
Tilsvarende omkring de andre sociale ting, som ofte er ganske lavpraktiske ting gående ud på, at man sikrer social overlevelse, og også at man går ind og så forhindrer – eller i hvert fald gør det mindre attraktivt – for unge mennesker at gå over til Islamisk Stat, fordi Islamisk Stat betaler dem penge for at gå over til sig.
Bendt Bendtsen (KF), 2002-11-12:
Beslutningen, selve det, hvordan det gøres, er truffet, og når der bliver lagt op til fra hr. Svend Aukens side, hvad det så vil betyde, hvis en kommune begynder at sælge deres dele, jamen så mener jeg ikke, det er noget, der skal reguleres over elforsyningsloven.
Simon Emil Ammitzbøll (LA), 2013-05-30:
Hvad angår Socialdemokraterne, nuvel, de har valgt at være et statsparti, i hvert fald justitsministeren, men Det Radikale Venstre, et retsstatsparti, har fuldstændig forrådt de radikale grundprincipper, som jeg allerede i 2008 forudså at den nuværende partiledelse ville gøre.
Anders Fogh Rasmussen (V), 2007-03-28:
Men jeg kan jo også forstå på, hvad der bliver sagt og skrevet, at det vist altid har foregået på den måde, at ministre og politikere, også socialdemokratiske, har givet udtryk for deres uforgribelige mening om den måde, som Danmarks Radio og andre medier har dækket forskellige nyheder på.
Morten Østergaard (RV), 2006-05-04:
Med hensyn til det med den saglige og faglige kritik kan man jo ikke være uenig, men man kan selvfølgelig tænke over, om ikke også f.eks. den hviderussiske præsident finder, at den kritik, der var af det hviderussiske valg, var dybt usaglig og ufaglig.
Rasmus Nordqvist (ALT), 2017-01-27:
Specielt kan man nogle steder i pressen læse, at der er blevet lavet fire af de her lidt tilfældige kontakter til kronprinsen, men der er ikke rigtig blevet responderet fra hoffets side, og så er der måske behov for, at der simpelt hen er noget mere formelt, altså nogle strukturer omkring det.
Lone Dybkjær (RV), 2010-01-26:
Nå, men vi har så senere genfremsat vores forslag, med henvisning til at vi har haft det en gang, sådan at vi kan få debatten igen, og jeg forstår også, at andre fra oppositionen vil fremsætte deres forslag om andre trossamfund og den slags, og så kan vi jo køre videre.
Jeppe Kofod (S), 2008-02-06:
Når ministeren selv bringer hele dokumentarudsendelsen op, så må man jo, synes jeg, også retfærdigvis studere de flyruter, der så er tale om, for det er jo derfor, at fangeprogrammet bliver draget ind i diskussionen, nemlig fordi de fly, som man mistænker for at være CIA-fly, flyver til destinationer i bl.a. Afghanistan, hvor man notorisk ved at der finder tilbageholdelse af fanger sted, f.eks. på Bagrambasen.
Gyda Kongsted (V), 2001-02-02:
Som nævnt under behandlingen af B 76 er Venstre helt enig med Kristeligt Folkeparti i de meget fine tanker og gode intentioner, som også dette beslutningsforslag giver udtryk for, nemlig at der er et reelt behov for at få bygget flere ældre- og plejeboliger, således at bl.a. visitationen kan blive mindre stram end i dag og dermed give bedre mulighed for, at andre end blot de allersvageste kan få opfyldt deres ønske om omsorg og tryghed i deres tilværelse på netop den måde, hver især måtte ønske.
Karen Jespersen (V), 2008-01-09:
Men det er klart, at det da er vigtigt, at der hele tiden bliver bygget, men det er jo ikke så enkelt så, hvad man skal gøre ved det - det kan være, jeg kommer til at foregribe det næste spørgsmål - for det er jo ikke så enkelt bare at hæve maksimumsbeløbet, for det kan da godt være, der så bliver bygget mere, men det bliver det jo ikke billigere af.
Kristian Jensen (V), 2020-12-18:
Jeg synes, det er en skam, at vi bliver ved med at spilde tiden på det her forslag i stedet for at tage en diskussion om, hvordan vi reelt løser de konkrete problemer, der er – altså løser konkrete problemer på konkrete skoler, hvor der er nogle skoler, der har muslimsk baggrund, som ikke lever op til de standarder, der skal være i Danmark.
Rune Lund (EL), 2020-01-16:
Vi kan ikke støtte forslaget, selv om jeg egentlig tror, at der ligger en god og varm og fornuftig tanke bag om, at de borgere i vores samfund, som gør en indsats i forhold til at sikre afviklingen af valg, i forhold til at indgå i vores retssystem, bør have en hjælpende hånd.
Søren Pind (V), 2016-03-18:
Det kan virke krænkende for personer at blive filmet i situationer, man ikke er forberedt på, og det vil kunne skabe en fornemmelse af utryghed og ufrihed, hvis udbredelsen af overvågningsudstyr fører til, at borgere føler sig overvåget af personer, som ikke er til stede.
Majbrit Berlau (EL), 2006-03-28:
Vores anke er, at når man propper så meget ind med elevplaner, som man gør i folkeskoleforliget, skal den enkelte lærer bruge tid på at lave administrativt arbejde i stedet for undervisningsarbejde, og det er lige præcis problemet med forliget, at det ikke kan leve op til vores intention.
Margrethe Vestager (RV), 2004-02-05:
Derfor havde vi håbet, at regeringen havde brugt lejligheden til at modernisere årpengelovgivningen, sådan at vi kunne sige, at vi faktisk giver den et vederlag, som løfter et stykke arbejde på vegne af den danske nation, både inden for kongerigets grænser og bestemt også uden for dem.
Kristian Thulesen Dahl (DF), 2019-10-03:
For os har det jo også, når statsministeren f.eks. taler om, at vi skal være et tillidsbaseret samfund, noget at gøre med, at vi faktisk føler, vi er tæt på hinanden, og at vi har en stor og stærk samhørighed, og der kan det i hvert fald godt bekymre os i Dansk Folkeparti, at vi har flere og flere områder i Danmark, hvor f.eks. vores folkekirke er i mindretal.
Leif Lahn Jensen (S), 2013-11-22:
Jamen det viser bare, at hr. Joachim B. Olsen igen ikke følger med, for det er jo klart, at når vi i en kontanthjælpsreform har været med til at sørge for, at dem, der er samlevende, skal forsørge hinanden, er det jo netop, fordi vi siger, at de skal forsørge sig selv.
Aage Frandsen (SF), 1998-11-20:
Sådan skal det være, og derfor kan man ikke bare affærdige det med at sige, at der er én type retssikkerhed det ene sted og en anden det andet sted, og at dét har noget med juraen at gøre, for der er sandelig også jura det andet sted, og juraen skal da overholdes begge steder.
Villy Søvndal (SF), 2003-11-20:
Den kortslutning er en selvstændig begrundelse for, at miseren i Irak har udviklet sig til det, den har i dag, nemlig det totale kaos, der f.eks. betyder, at ifølge den anerkendte engelske journalist Robert Fisk kommer der dagligt 70 mennesker ind i lighusene - 70 hver dag!
Niels Helveg Petersen (RV), 1999-05-12:
Disse bombninger kan ophøre, det øjeblik Milosevic opfylder kravene, som bl.a. er et øjeblikkeligt stop for serbiske voldshandlinger, tilbagetrækning af serbiske styrker, adgang for de humanitære nødhjælpsorganisationer og så i øvrigt en civil og militær international tilstedeværelse i Kosovo.
Poul Nyrup Rasmussen (S), 1997-10-07:
Vi skal helt i overensstemmelse med vore internationale pligter tage imod dem, der kommer hertil på flugt fra borgerkrig og forfølgelse i deres eget land, men jo mere vi kan give en håndsrækning til fred og fremgang i deres eget hjemland, og jo mere vi kan bane dem vejen for i sikkerhed at kunne vende tilbage, desto flere kan vi hjælpe på bedste vis.
Mette Thiesen (NB), 2020-02-06:
Jeg blev bare lidt nysgerrig, for jeg er sådan set også meget enig i det, hr. Ole Birk Olesen siger om det her med, at man ikke ville have de her problematikker – eller mange af dem ville i hvert fald ikke være der – med hensyn til de her såkaldt etniske gymnasier, hvis barren var sat markant højere.
Andreas Steenberg (RV), 2017-05-04:
Men jeg synes egentlig, at regeringen mangler at rose sig selv og sige, at det jo er, fordi der igennem en række år er blevet ført en økonomisk politik, der flytter folk fra passiv forsørgelse over i beskæftigelse, og det har altså en meget positiv effekt, også på vores landdistrikter, som især har været ramt af en lav beskæftigelse.